DA-leierskap besluit oor ZilleHelen Zille Foto: Helen Zille, Facebook Dit kom nadat Zille in ŉ reeks twiets bevraagteken het of “elke aspek van kolonialisme sleg was”. Haar uitsprake het wyd kritiek uitgelok. “Die federale uitvoerende komitee het vergader om te besluit of formele dissiplinêre stappe teen [Zille] ingestel sal word. Dit was nie ŉ maklike besluit om te neem nie,” het Maimane aan verslaggewers in Kaapstad gesê. Hy het gesê daar is besluit dissiplinêre stappe sal wel teen Zille gedoen word omdat haar optrede die party in oneer gebring het. Sy sal steeds in haar pos as premier bly terwyl die dissiplinêre proses voortgaan. Maimane het gesê die aanklag teen Zille is nie beperk tot haar twiets oor kolonialisme nie. Hy het weer genoem dat hy persoonlik die klag teen haar aanhangig gemaak het wat tot die ondersoek gelei het om haar formeel aan te kla. “Ek moet die projek beskerm en kan nie enige optrede deur enige persoon duld wat dit ondermyn nie,” het Maimane gesê.